สหกรณ์ฯชูดอกเบี้ย3.85%ดูดเงินฝาก
ชสอ.ตุนสภาพคล่อง เร่งระดมเงินฝาก แข่งแบงก์พาณิชย์จ่ายดอกสูง 3.85%
1 มี.ค. 2556

ชสอ.ตุนสภาพคล่อง เร่งระดมเงินฝาก แข่งแบงก์พาณิชย์จ่ายดอกสูง 3.85% 
นายก๊ก ดอนสำราญ ประธานชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ชสอ.ออกเงินฝากรุ่น “ออมทรัพย์รับโชค” เงินฝากประจำ 8 เดือน อัตราดอกเบี้ย 3.553.85% โดยวงเงิน 1 ล้านบาท อัตราดอกเบี้ย 3.55% วงเงิน 5 ล้านบาท อัตราดอกเบี้ย 3.65% วงเงินฝาก 10 ล้านบาท อัตราดอกเบี้ย 3.75% และวงเงิน 20 ล้านบาทขึ้นไปอัตราดอกเบี้ย 3.85% โดยเริ่มตั้งแต่วันนี้ถึงวันที่ 29 มี.ค. 2555 
นอกจากนี้ ชสอ.ได้ออกตั๋วสัญญาใช้เงิน และเงินฝากประจำระยะสั้น 7 และ 14 วัน โดยเงินฝาก ระยะเวลา 7 วัน วงเงินฝาก 1 ล้านบาท จ่ายดอกเบี้ย 2.5% วงเงินฝาก 10 ล้านบาทขึ้นไป ดอกเบี้ย 2.6% และวงเงิน 20 ล้านบาทขึ้นไป ดอกเบี้ย 2.7% และระยะฝาก 14 วัน จะเพิ่มดอกเบี้ยให้อีก 0.05% ต่อปี 
การออกเงินฝากประจำรุ่นออมทรัพย์รับโชค และตั๋วสัญญาใช้เงินระยะสั้น 714 วัน เพื่อเพิ่มช่องทางการลงทุนที่ให้ผลตอบแทนที่เหมาะสมและเพื่อเป็นการจัดหาเงินทุนไว้ให้บริการเงินกู้แก่สมาชิกสหกรณ์ ที่ในช่วงเดือน มี.ค. มีการประชุมใหญ่และจะต้องจ่ายเงินปันผลคืนสมาชิก 
อย่างไรก็ตาม สำหรับอัตราดอกเบี้ยเงินกู้ยังอยู่ที่ระดับเดิมคือ เงินกู้ระยะสั้น 4.65% เงินกู้ระยะปานกลาง 4.85% เงินกู้ระยะยาว 4.95%
ทั้งนี้ ณ สิ้นเดือน ธ.ค. 2555 ชสอ.มีสินทรัพย์รวม 5.67 หมื่นล้านบาท มีรายได้ 1,896 ล้านบาท มีกำไร 523 ล้านบาท